Сярод навуковай, культурна-асветніцкай, патрыятычнай дзейнасці Бабруйскага краязнаўчага музея асаблівая ўвага надаецца далучэнню дзяцей і моладзі да багатай спадчыны роднага краю. Цяперашняе пакаленне ўжо не ведае не толькі, як пралі ды ткалі нашы прапрабабулі, але і якімі чарнільнымі ручкамі ды чарнільніцамі карысталіся іх бабулі і дзядулі, мамы і таты. Таму супрацоўнікі Бабруйскага краязнаўчага скрупулёзна збіраюць матэрыяльныя сведчанні мінулага.